क्यूबा के लोगों ने क्रांति की रक्षा और नाकाबंदी को समाप्त करने का आह्वान किया
क्यूबा के राष्ट्रपति मिगुएल डियाज़-कैनेल ने देश में अराजकता पैदा करने के लिए विपक्षी गुटों द्वारा बढ़ावा दिए गए अस्थिरता की कार्रवाईयों की निंदा की। राष्ट्राध्यक्ष ने कॉर्पोरेट मीडिया के बदनाम करने वाले अभियानों के साथ-साथ COVID-19 महामारी के बीच देश के खिलाफ अमेरिका द्वारा लगाए गए अवैध आर्थिक, वाणिज्यिक और वित्तीय नाकाबंदी को तेज करने को भी खारिज कर दिया।
देश में रोज की बंदिश और दवाओं की कमी का विरोध करने के लिए हजारों नागरिकों के सड़कों पर उतरने के कुछ घंटों बाद राष्ट्रपति ने राष्ट्रीय टेलीविजन के माध्यम से राष्ट्र को संबोधित किया। दिन में उन्होंने सैन एंटोनियो डी लॉस बानोस का दौरा किया। यह उन नगर पालिकाओं में से एक है जहां विरोध प्रदर्शन शुरू हुआ और व्यक्तिगत रूप से लोगो से बातचीत की। उन्होंने प्रदर्शनकारियों के मुख्य नारजगी को स्वीकार किया, लेकिन उन लोगों के प्रति आगाह किया जो इन लोगों की मुश्किल परिस्थितियों का फायदा उठाना चाहते हैं।
डिआज़-कैनेल ने कहा, "विरोध प्रदर्शनों में कई क्रांतिकारी नागरिक शामिल हैं जो देश में मौजूदा स्थिति के लिए स्पष्टीकरण चाहते हैं, लेकिन अवसरवादियों के समूहों द्वारा भी भड़का दिए गए हैं जो मौजूदा संकट का फायदा उठाकर व्यवस्था को कमजोर करते हैं और अराजकता पैदा करते हैं।"
उन्होंने कहा कि इन विरोधों के भड़काने वाले क्यूबाई लोगों के लिए कोई सकारात्मक बदलाव नहीं चाहते हैं, बल्कि एक नवउदारवादी मॉडल लागू करने के लिए सत्ता में बदलाव चाहते हैं। राष्ट्रपति ने कहा, "बहुत ही धूर्त, कायरतापूर्ण और अवसरवादी तरीके से, जिन्होंने हमेशा नाकाबंदी का समर्थन किया है और यांकी साम्राज्य के बाहरी सैनिकों और अभावों के रूप में व्यवहार करते हैं, वे इस दावे को मजबूत करने के लिए मानवीय सहायता के सिद्धांतों के साथ दिखाई देते हैं कि क्यूबा सरकार इस स्थिति से बाहर निकलने में सक्षम नहीं है। यदि वे क्यूबा के साथ वास्तविक समर्थन देना चाहते हैं, यदि उन्हें क्यूबा के लोगों की चिंता है, तो उन्हें इस नाकाबंदी हटानी चाहिए।”
देश के विभिन्न हिस्सों में हुए सरकार विरोधी प्रदर्शनों की प्रतिक्रिया में सैकड़ों क्यूबाई नागरिक सरकार और क्रांति के लिए अपना समर्थन व्यक्त करने के लिए सड़कों पर उतर आए। इसी तरह क्यूबा की सामाजिक प्रक्रिया के समर्थन के प्रतीक के रूप में लोग अपने घरों और कार्यालयों की बालकनियों और खिड़कियों पर 26 जुलाई के आंदोलन के राष्ट्रीय ध्वज और बैनर लगाने के आह्वान में शामिल हुए।
विभिन्न समूहों, संगठनों और ट्रेड यूनियनों द्वारा आज राष्ट्रपति डियाज़-कैनेल के प्रशासन के समर्थन में बड़े पैमाने पर राष्ट्रव्यापी लामबंदी का आह्वान किया गया है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva